اینگیلتره-‌نین کمبریج شهرینده تیکیلن و آوروپانین اکولوژیایا دوست اولان "کمبریج مسجیدی" پرزیدنت رجب طیب اردوغانین ایشتیراک ائتدیگی مراسیمله آچیلدی.
اردوغان 10 ایلدن چوخ‌دور گؤستریلن جهدلر نتیجه‌سینده تیکیلن مسجیدین تورک منشأ‌لی وطنداش‌لار و سویداش‌لار باشدا اولماقلا بیرلشمیش کرال‌لیقدا یاشایان بوتون مسلمان‌لارا خیرلی اولماسینی دیله‌ییب.
معناسی باریش اولان بیر دینین آدی‌نین ترور سؤزو ایله بیر یئرده چکیلمه‌سی‌نین سهو اولدوغونا دقت چکن اردوغان دئییب:
"ترورلا ایسلام سؤزلرینی یان-یانا گتیره بیلمزسینیز. اگر بونو داوام ائتدیرسه‌نیز بیز ده اونلاری لعنتلییریک. چونکی ایسلامین ایچیندن و یا مسلمان‌لارین آراسیندان بیر ترورچو چیخیر دئیه ایسلاما قارا یاخا بیلمزسینیز. حاضردا پرزیدئنتی اولدوغوم تورکیه داعشه قارشی دونیادا ان بؤیوک موباریزنی آپاران اؤلکه‌دیر".
پرزیدنت اردوغان باتیلی سیاسی و مئدیا قوروملاریندان‌ مسلمان‌لاری و دیگر اینانجا منسوب اینسان‌لار آراسیندا آیری-سئچکی‌لیک ائده‌جک، قبول ائتمه‌یه‌جک، گوناهلان‌دیرا‌جاق بیانات‌لاردان ایمتینا ائتمه‌لرینی ایسته‌ییب.
مسجید لاییحه‌سینه رهبرلیک ائدن دونیا شؤهرت‌لی صنعتچی یوسف ایسلام ایسه آچیلیشدا ائتدیگی چیخیشدا محتشم بیر آن یاشاندیغینی بیلدیره‌رک، 42 ایل اول اؤزونون ده لوندوندا یئنی تیکیلن بیر مسجیده گیره‌رک مسلمان اولدوغونو سؤیله‌ییب.
لاییحه‌ده ایسلام دینی‌نین استتیکی، صنعت آنلاییشی، حضرت پیغمبرین حیات طرزی و طبیعتین قورونماسینا وئردیگی اهمیت اساس گؤتورولوب.
